ઇંચન એશિયાઇ રમતોના સેમીફાઇનલમાં હાર્યા બાદ સરિતા દેવીને કાંસ્ય પદક મળ્યો હતો, પરંતુ જ્યારે તેમના ગળામાં મેડલ પહેરાવવાનો વારો આવ્યો તો તેમણે તેને પહેરવાની મનાઇ કરતાં મેડલ હાથમાં લઇ લીધો. ત્યારબાદ તેમણે પોતાનો મેડલ કોરિયાઇ ખેલાડી પાર્ક જીનાના ગળામાં પહેરાવવાનો પ્રયત્ન કર્યો. કોરિયાઇ ખેલાડીએ જ્યારે તેમનો મેડલ પરત કર્યો તો તેમણે મેડલને પરત વિનિંગ સ્ટેંડ પર રાખી દિધો. સેમીફાઇનલમાં પાર્ક જીના સામે તેમને પરાજીત જાહેર કરવામાં આવી હતી.